
Bakgrunn og begrunnelse for forslag	 til årsmøtet, OSK  20. mars 2018		
Følgende legges til grunn for forslaget:
Kommunikasjon til medlemmer, trenere og aktive oppleves i økende grad å være preget av tilfeldighet og liten åpenhet. Styrets beslutninger påvirker aktive, foresatte og andre medlemmer direkte. Informasjon og dialog med medlemmene må etterspørres og mailer til styret fra medlemmer forblir ubesvart over tid. Styrets- og  kunstløpskommiteens sammensetning er endret uten at det fremgår av klubbens nettside. Det er ikke avholdt felles foreldremøte i kunstløpgruppa i løpet av året. Samlet bidrar dette til liten åpenhet, mulighet til medvirkning, innsyn og dialog med klubbens tillitsvalgte, styre og kommiteer for medlemmer, trenere og foresatte. 
Viser  til følgende kilder om åpenhet og ærlighet i idretten:
Kilde: oslosk.no
Ærlighet innebærer å følge klubbens vedtatte regler, opptre redelig og verdig i alle situasjonen. OSK skal jobbe for at alle respekterer hverandre uavhengig av prestasjonsnivå. Utøvere, trenere og foresatte skal spille med åpne kort og være ærlige og redelige. Alle skal være opptatt av å utvise ansvar for en respektfull adferd
Tillitsvalgte og foresatte skal verne om OSK sine grunnverdier og bidra til en åpen og inkluderende klubb. 

Kilde: Rapport. Innsyn, åpenhet og tillit 03.10.2016 utvalg ledet av John G Bernander (Norges idrettsforbund.no:
Idrettens omdømme og tillit både blant egne medlemmer og samfunnet fordrer åpenhet og innsyn om aktiviteter, prioriteringer og ressursbruk. Prinsippene om å utvise åpenhet må gjennomsyre organisasjonen, dens ansatte og tillitsvalgte. 
Idrettens utøvere, ledere og trenere skal spille med åpne kort og være ærlige og redelige. 
Ettersom samtlige organisasjonsledd er medlems- styrt, kan medlemmene, gjennom beslutninger på organisasjonsleddenes årsmøter/ting, kreve at dokumenter utleveres eller at styret redegjør for konkrete saker medlemmene har spørsmål til. Om medlemmene ikke får de opplysningene de krever, kan de beslutte å velge nye tillitsvalgte i styrende organer i organisasjons- leddet og på denne måten fremtvinge opplysningene (Lovdata, 2016 e). 
Mail av 19.02.2018 kl 19.13 – ubesvart:
Til styret i OSK
Viser til følgende fra protokoll og ber herved om innsyn i samtlige referater fra styremøter i OSK for inneværende styreperiode.
2. Styrets beretning for 2015/2016 
Styrets beretning
Det ble spurt om referater fra styremøter og det ble redegjort at det er mulig å få inn- syn i disse om man ønsker det.
mvh Eli Størksen
Note: Referatet sitatet er hentet fra ble godkjent på årsmøtet 27. Mars 2017. 
Ettersom forespørsel ikke besvares er muligheten til innsyn i protokoller ikke tilstede. 

Forslag til årsmøtet - Protokoller:
Nifs lov, fellesbestemmelser §2.9.4: Det skal føres protokoll fra styremøter
Med bakgrunn i ovenstående begrunnelser i dette saksdokumentet foreslås følgende:
Protokoller fra styremøter i OSK legges fortløpende ut, etter at de er godkjent påfølgende styremøte, på lukket, passordbeskyttet område på klubbens nettsider, slik at de er tilgjengelige for klubbens medlemmer.
Protokoller fra møter i kunstløpskommiteen og hurtigløpskommiteen legges også ut på lukket passordbeskyttet område på nettsiden etter samme kriterier.
Medlemmene har rett til å få passord. 

Eli Størksen, medlem i OSK

